**DÉLEGYHÁZA KÖZSÉG ÖNKORMÁNYZATA**

**Képviselő-testületének**

**…./2016.(I….) önkormányzati rendelete**

**a települési támogatásról és egyéb szociális ellátásokról szabályairól szóló 4/2015.(II.25.) önkormányzati rendeletének módosításáról**

Délegyháza Község Önkormányzata az Alaptörvény 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatairól szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

**1.§** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 10. § (1)-(2) bekezdése helyébe a következő rendelkezés lép:

„10.§ (1) Létfenntartást veszélyeztető rendkívüli élethelyzet, valamint időszakos vagy tartós létfenntartási gondok esetén havi rendszerességgel, legfeljebb 12 havi időtartamban rendkívüli települési támogatás annak a kérelmezőnek nyújtható, akinek az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 250%-át, egyedül élő esetén 300 %-át.

(2) Létfenntartást veszélyeztető rendkívüli élethelyzet, valamint időszakos létfenntartási gondok esetén eseti jelleggel azon kérelmező részére nyújtható rendkívüli települési támogatás, akinek családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 250%-át, egyedül élő kérelmező esetén a 350%-át.”

**2. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 15. § (2) bekezdése helyébe a következő rendelkezés lép:

„(2) Rendszeres rendkívüli települési támogatást havi rendszerességgel 12 hónapra vagy annál kevesebb időre lehet megállapítani.”

**3. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 17. § (2) bekezdés a) pontja helyébe következő rendelkezés lép:

*(Rendszeres települési gyógyszertámogatást a kérelmezőnek akkor lehet megállapítani, ha)*

„a) családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 228%-át, egyedül élő esetén 289%-át”

**4. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 17. § -a a következő (2a) bekezdéssel egészül ki:

„(2a) A (2) bekezdés b) pontjától eltérően az igazolt rendszeres gyógyszerköltség összegétől függetlenül megállapítható a rendszeres települési gyógyszertámogatás a kérelmezőnek, amennyiben nem gyógyítható tartós betegségben szenved és ezt szakorvosi igazolással igazolja.”

**5. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 17. § (3) bekezdése helyére a következő lép:

„(3) A (2) bekezdés b) pontja szerinti kiadásokat a 3. számú melléklet szerinti formanyomtatványon gyógyszerész által kiadott igazolással kell igazolni.”

**6. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 17. § (4) bekezdése helyére a következő lép:

„(4) Az egy hónapra megállapított rendszeres települési gyógyszer támogatás összege családos esetén 5.000.- forint, egyedül élő esetén 7.000.- forint.”

**7. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 19. § (4) bekezdés a) pontja helyébe következő rendelkezés lép:

*(Az egy alkalommal megállapított eseti települési gyermeknevelési támogatás maximális összege)*

„a) a (2) bekezdés a) és b) pontja szerinti okból benyújtott kérelem esetén gyermekenként maximum 15.000.- forint,”

**8. §** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 21. § (2) bekezdése helyébe következő rendelkezés lép:

„(2) A lakhatáshoz kapcsolódó rendszeres kiadások viseléséhez nyújtható települési támogatás összege családos esetén 3.500.- Ft/hó, egyedül élő esetén 4.500.- Ft/hó.”

**9.§** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 34. §-a helyébe következő rendelkezés lép:

„34.§ Az étkeztetés keretében az Szt. 62. §-a szerinti ellátást kell biztosítani.”

**10.§** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 35. §-a helyébe következő rendelkezés lép:

„35.§ A házi segítségnyújtás keretében az Szt. 63. (9) bekezdése szerinti ellátást kell biztosítani.”

**11.§** A települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 36. §-a helyébe következő rendelkezés lép:

„36.§ Családsegítés keretében az Szt. 64.§ (1) és (3)-(4) bekezdéseiben foglaltakat kell biztosítani.”

**12.§** Hatályát veszti a települési támogatásról és egyéb szociális ellátásokról szabályairól szóló 4/2015.(II.25.) önkormányzati rendelet 10.§ (4) bekezdése és 15. § (4) bekezdése.

**13.§** Ez a rendelet a kihirdetését követő napon lép hatályba, rendelkezéseit a 3.§, 4.§, 6.§, 7.§ és 8.§-ban foglaltakat kivéve 2015. március 1-jétől kell alkalmazni.

Délegyháza, 2016. január 26.

dr. Riebl Antal dr. Molnár Zsuzsanna

polgármester jegyző

Kihirdetve:

Délegyháza, 2016. …………….

dr. Molnár Zsuzsanna

jegyző